Protest la poarta Arhiepiscopiei Romanului si Bacaului, unde peste o suta de sateni au venit cu autocarele miercuri dimineata ca sa isi apere preotul.

Parohul tocmai a fost mutat la alta biserica. Cei care il sustin spun ca il vor inapoi si ca superiorii sai l-au pedepsit pentru ca n-a vandut destule lumanari.

Cei peste o suta de enoriasi sunt din comuna Sarata, de langa Bacau. Ei s-au adunat dimineata in sat si la ora 8:00 au plecat cu trei autocare spre Roman, la 50 de kilometri distanta.

La poarta Arhiepiscopiei, au protestat mai mult de patru ore si au cerut sa fie primiti de Preasfintitul Ioachim Bacauanul, arhiepiscopul de Roman si Bacau. Oamenii nu accepta decizia prin care preotul lor a fost mutat disciplinar in alta comuna, in urma cu 40 de zile. Il stiu de 30 de ani pe fostul paroh si spun ca le-a fost de mare ajutor in tot acest timp. Preotul sustine ca se va supune deciziei superiorilor sai, oricare va fi aceasta.

Pina miercuri, satenii au trimis la Arhiepiscopie mai multe revendicari scrise, prin care isi cereau preotul inapoi. Cum n-au reusit sa schimbe nimic, au mers la Roman sa protesteze.

Citește și Acuzatii scandaloase la adresa unui preot din Arges. Motivul pentru care ar fi dezgropat mai multe cadavre

Elena Senchea, enoriasa: "Au spus ca nu si-a facut cota de lumanari. Asa stim, dar noua nu ne-a spus nimeni de ce l-au schimbat. Daca nu si-a facut cota de lumanari, dam noi, comunitatea, bani sa achitam cota de lumanari."

Nuta Tochila, enoriasa: "Ne dorim foarte mult sa se intoarca parintele, ca este un preot deosebit de bun si corect. E mutat disciplinar."

Neculai Nanu, enorias: "Alt motiv nu au gasit decat ca nu a vandut lumanari indeajuns. Alt motiv nu au gasit... Preotul este de 30 de ani la noi, acolo. Ne intelege pe toti si ne-a botezat copiii si ne inmormanteaza si pe noi."

Gabriela Doru, enoriasa: "Suntem foarte hotarati sa il sustinem. Il cunosc de 30 de ani. Fata mea implineste 23 de ani si el a botezat-o. Nu mi se pare normal sa fie schimbat. Este un preot cu har."

Costache Zaharia, fostul paroh: "Dupa 29 de ani, am fost mutat printr-o decizie pe care eu nu am contestat-o. Dumnealor vor sa vin inapoi. Le-am spus de la inceput ca daca presfintitul decide sa ma dea inapoi, e decizia dansului."

Reprezentantii arhiepiscopiei nu au comentat actiunea celor mai bine de o suta de oameni. Satenii spun ca vor protesta la Episcopie si in perioada urmatoare.